{"word_count": 129, "character_count": 843}
As XVI Xornadas Mar por Medio este ano teñen como temática: "Galiza e Portugal, a creación dun espazo común de comunicación e cultura".Coas mesmas tratamos de crear un foro de debate no que, durante tres días, profesionais do sector cultural (música, literatura, xestión cultural) de Galiza e, sobre todo, de Portugal dean conta da situación actual e das posibilidades futuras. Con vistas a falar máis polo miúdo destas posibilidades, este ano habilitouse un espazo na programación para que os profesionais do sector teñades a ocasión entrevistarvos en privado cos ponentes se vos parezan de interese.A inscrición é gratuíta e nela podedes, xa desde agora, reservar as vosas entrevistas. O prazo de inscrición para profesionais remata este venres 3 de outubro.Atoparás toda a información na páxina web das xornadas: http://www.marpormedio.com.